Autostrada Soarelui s-a blocat în marți seară la kilometrul 64. Patru maşini s-au făcut zob într-un carambol, 6 oameni au fost răniţi. Pe sensul către Bucureşti, coloana de maşini începea la Lehliu şi se mai termina undeva la Drajna. Adică 45 de kilometri. Au fost şoferi care nu au ţinut cont de faptul că banda de urgenţă trebuie folosită de ambulanţe. Atunci când li s-a atras atenţia, au sărit la bătaie.

Priviţi-l cu atenţie pe acest şofer. Ştie că pe cele două benzi nu poate înainta, aşa că preferă să ocupe banda de urgenţă. Reacţia este pe măsura faptelor.

-Sunteți pe banda de urgență.

-Ce vrei mă? Mă, ce vrei mă?

-Ambulanța pe unde trece?

-Mă dau imediat...

Enervat, șoferul lovește camera.

Nu a fost singurul care a uitat regulile de circulaţie. Şoferul acestei maşini care depășeşte coloana este supărat atunci când vede că este filmat.

Jurnalist: Ne aflăm la kilometrul 64. Nu se circulă deloc. Șoferii nu știu foarte bine ce s-a întâmplat. Coada din spatele meu este de aproape doi kilometri. Nu se circulă deloc.

-Cum vi se par cei care merg pe banda de urgență?

Șofer: Nesimțiți.

Șofer: Am fost prost inspiraiți să o luăm pe aici.

Coloana lungă de zeci de kilometri s-a format în urma unei tamponări în lanţ, la kilometrul 60, aproape de Lehliu.

Citiți și De ce au loc accidentele pe autostradă. Imaginile surprinse de o echipă Digi24